**Z A P I S N I K**

 sastavljen dana 17.siječnja 2018.g. na **2.sjednici Komisije za Statut i Poslovnik** općine Veliko Trgovišće, u prostorijama Općine, s početkom u 09,00 sati

 Prisutni: 1. Ljiljana Vranić – predsjednica Komisije,

 2. Ana Bartol – članica,

 3. Luka Kahlina – član,

 4. Štefanija Benko – pročelnica JUO.

 Predsjednica otvara sjednicu, utvrđuje da su prisutni svi članovi Komisije te se mogu donositi pravovaljane odluke i predlaže

D n e v n i r e d

1. Utvrđivanje prijedloga Statutarne odluke o izmjenama i dopunama Statuta općine V.Trgovišće,
2. Utvrđivanje prijedloga Odluke o izmjenama i dopunama Poslovnika Općinskog vijeća općine V.Trgovišće

Kako je dnevni red jednoglasno usvojen predsjednica utvrđuje da je pisani materijal za sjednicu članovima dostavljen e-poštom.

 Pročelnica daje kraće uvodno obrazloženje navodeći da se u dosadašnjem uređenju sustava lokalne samouprave te iz dosadašnje primjene postojećih zakonskih rješenja ukazala potreba za drugačijim uređenjem pojedinih pitanja, što je učinjeno Zakonom izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj: 123/17.) koji je stupio na snagu 09. prosinca 2017. godine.

Sa izmjenama citiranog zakona JLS u obvezi su uskladiti svoje statute i druge opće akte u roku od 60 dana, dakle do 08. veljače 2018.g.

Neka od najznačajnijih pitanja koja se uređuju predloženim izmjenama odnose se na razradu slučajeva raspisivanja referenduma za opoziv Općinskog načelnika, razlikovanje ovlaštenih predlagatelja raspisivanja referenduma te postupanje predstavničkog tijela ovisno o predlagatelju raspisivanja.

Ugrađena je odredba da Vijećnici imaju pravo na opravdani neplaćeni izostanak s posla radi sudjelovanja u radu predstavničkog tijela i njegovih radnih tijela, preciznije je uređeno pitanje raspolaganja općinskom imovinom , promjene u ovlaštenim podnositeljima inicijative za osnivanje mjesnih odbora te u ovlasti raspuštanja vijeća mjesnog odbora.

Prisutni nakon kraće rasprave jednoglasno utvrđuju prijedlog Statutarne odluke o izmjenama i dopunama Statuta i Odluke o izmjenama i dopunama Poslovnika Općinskog vijeća te ih upućuju Općinskom vijeću na donošenje.

Dovršeno u 10,30 sati.

Zapisnik sastavila Predsjednica Komisije

Štefanija Benko Ljiljana Vranić